b'\n_START_ARTICLE_\nPoliti\xc4\x8dna ureditev Rimskega kraljestva\n_START_SECTION_\nComitia Curiata\n_START_PARAGRAPH_\nComitia curiata (skup\xc5\xa1\xc4\x8dina kurij) je bilo edino zakonodajno telo v \xc4\x8dasu monarhije. Skup\xc5\xa1\xc4\x8dina je bila razdeljena na 30 kurij (lat. curia), po 10 za vsako pleme (Ramnes, Tities, Luceres). Vsi \xc4\x8dlani kurije so imeli volilno pravico. Vsi patriciji so bili \xc4\x8dlani skup\xc5\xa1\xc4\x8dine. Ve\xc4\x8dina glasov v posamezni kuriji je odlo\xc4\x8dila o glasu celotne kurije. Ve\xc4\x8dina glasov vseh kurij je predstavljala mnenje celotne skup\xc5\xa1\xc4\x8dine._NEWLINE_Comitia curiata je dejansko imela zelo majhno mo\xc4\x8d in ni bila samostojno telo. Skup\xc4\x8dino je lahko sklical zgolj kralj ali interrex. Redno je bila sklicana prvi dan v mesecu (kalende) ter konec prvega tedna v mesecu (none); na teh sejah so se seznanjali s teko\xc4\x8dimi dogodki. Skup\xc5\xa1\xc4\x8dina je glasovala le o predlogih kralja in razglasu vojne. Ve\xc4\x8dina predlogov, za katere je kralj zaprosil za mnenje skup\xc5\xa1\xc4\x8dine, je bila v zvezi z organizacijo in drugih zadevah povezanih z gensi.'